ફાયર સેફ્ટી વિભાગના અધિકારીઓના જણાવ્યા પ્રમાણે રાજધાની બવાના ઈન્સ્ટ્રિયલ એરિયામાં એક પછી એક એમ ત્રણ ફેક્ટરીઓમાં આગ ફાટી નિકળી હતી. આગ ઓલવવા માટે એક ડઝનથી પણ વધારે ફાયર એન્જીનને કામે લગાડવામાં આવ્યાં હતાં. ભારે જહેમત બાદ આગ પર કાબુ મેળવવામાં આવ્યો હતો. નવ વાગ્યાની આસપાસ ફાયર બ્રિગેડ વિભાગે આગ પર નિયંત્રણ મેળવી લીધાની જાહેરાત કરી હતી. સૂત્રોના જણાવ્યા પ્રમાણે સેક્ટર 5માં સાંજે 6 : 20 વાગ્યે આગ લાગી હતી. ફટાકડાની ફેક્ટરીના ભોંયતળિયે અને પહેલા માળે આગ લાગી હતી. ત્યાર બાદ આગ અન્ય બે ફેક્ટરીઓમાં પણ પ્રસરી હતી. ભિષણ આગમાં સંપત્તિને મોટા પ્રમાણમાં નુંકશાન થયું છે. જ્યાં આગ લાગી છે તે બવાના ઈન્ડસ્ટ્રિયલ એરિયા કનૉટ પ્લેસથી માત્ર 35 કિલોમીટર દૂર આવેલો છે.